اسلام آباد : وزیراعظم شہبازشریف باجوڑ، خار اٹ دہشت گردی نا واقعہ نا ماتن اٹ سی پیک نا دَہ سال نا دود آتے سادہی اٹ اڈ تننگ نا فیصلہ کرینے‘ وزیراعظم نا پارت آ سی پیک نا دَہ سال پورو مننگ نا خوشی ٹی کلچر شو ءِ ہم منسوخ کننگا، سی پیک نادَہ سال پورو مننگ نا خوشی ٹی اڈتروک دا دود کلچرل شو آن بیدس سادہی اٹ اڈ ہلیک۔،چین نا نائب وزیراعظم ہی لی فینگ نابننگ آ کلچرشو اڈ تننگاکہ، وزیراعظم پارت کرے کہ قوم ماتنی ءِ‘ ہندا سوب آن کلچر شو اڈ تننگپ۔ یات سلے کہ باجوڑ، خار اٹ تدوک آ دے جے یو آئی (ف) نا ورکرز کنونشن اٹ دہشت گردی آن 44بندغ شہید و 200 آن زیات ٹھپی مسوسر۔
(آن لائن)
